wickkiey/tamil-wikipedia-chunked huggingface dataset:
# சௌராட்டிர சமூகத்தவர் பட்டியல்

## இதர துறையில் புகழ் பெற்றவர்கள்

- சேலம் டவுண். "சௌராட்டிர போகர்" நரசிம்மானந்த சுவாமிகள், தீவிர முருக பக்தர், பழனி முருகனுக்கு நவபாசாணத்தால் புதிய சிலையை நிர்மாணித்தவர்
- அய்யம்பேட்டை. அகஸ்து. நாகய்ய சுவாமிகள், ஆன்மீக சாதனையாளர், கொடைவள்ளல்
- விஞ்சு. வி. கே. இராசன், பாரகிரி.பி.என்.கோபி, ஐம்பொன் சிலை சிற்பிகள்
- மதுரை. ஒண்டிவில்லு. மு. இராசாராம்,பளு தூக்கும் வீரர், உடற் பயிற்சி நிலைய நிறுவனர்
- பரமக்குடி. இராமனாதன், மல்யுத்த வீரர்
- மதுரை. என். எம். ஆர். வெங்கடகிருட்டிணன், திரைப்படத் தயாரிப்பாளர், ( எம். எஸ். சுப்புலெட்சுமி, எம். கே. தியாகராஜ பாகவதர் மற்றும் டி. எம். சௌந்தரராசன் முதலியவர்களை தமிழ் திரை உலகத்திற்கு முதன் முதலில் அறிமுகப்படுத்தியவர் )
- பெங்களூரு. பி. எஸ். சுந்தரம் [1935-200] உலகப் புகழ் பெற்ற புகைப்பட கலைஞர்
- மதுரை. ஓபுளா. ஓ. எஸ். சுப்பிரமணியன், சௌராட்டிர மொழி அறிஞர்
- மதுரை. சித்ர சவ்ளி. பி. என். சுப்பைய்யர், நாடகம், திரைப்படங்களுக்கு ஓவியம் வரைபவர்
- சேலம். கிருஷ்ண பண்டிட் 1880- புகழ் பெற்ற ஆயுர்வேத மருத்துவர்
- தஞ்சை, மானம்புசாவடி. கே. எஸ். இலக்குமனண், ஆயுர்வேத மருத்துவர்
- சின்னகொண்டா. சுந்தரபாராதி, தொழு நோயாளிகளுக்கு சேவை செய்தவர்
# சௌராட்டிர சமூகத்தவர் பட்டியல்

## ஆதார நூல்கள்

- சௌராட்டிரர்: முழு வரலாறு, நூலாசிரியர், கே. ஆர். சேதுராமன், மதுரை/சென்னை.
# சுருதிசூக்தி மாலை

**சுருதிசூக்தி மாலை** என்பது அரதத்சாரியார் என்பவரால் இயற்றப்பட்ட ஒரு வடபொழி நூல். சிவாக்கிர யோகிகள் இதற்கு 16 ஆம் நூற்றாண்டில் **தமிழில் உரைநூல்** ஒன்று செய்துள்ளார். மற்றும் சர்வ ஞானோத்தரம், தேவி காலோத்த்தரம் என்னும் வடமொழி நூல்களுக்கும் இவரால் தமிழில் உரை எழுதப்பட்டுள்ளன.
# சுருதிசூக்தி மாலை

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
# கமலப்பிரியா (எழுத்தாளர்)

**கமலப்பிரியா** ஓர் தமிழக எழுத்தாளர் ஆவார். இவரின் இயற்பெயர் கே. ரங்கராஜன். தன் மனைவியின் பெயரான கமலா என்பதை புனைபெயராக்கி எழுத்தாளர் ஆனார். இந்திய அரசு ஊழியரான இவர், தன் புதினங்களுக்காக பல்வேறு ஆதாரங்களைத் திரட்டி எழுதியுள்ளார். கீழைநாட்டு கவிதை மஞ்சரி என்ற கவிதைத் தொகுப்பில் இவர் நூல்கள் இடம் பெற்றுள்ளனர்.
# கமலப்பிரியா (எழுத்தாளர்)

## ஆக்கங்கள்

புனைகதைகள்
- கடல் மைந்தன் (சமுத்திரகுப்தரின் வரலாறு)
- கொங்கு திலகம் (தீரன் சின்னமலை வரலாறு)
- மதுர வள்ளி (தலையாலங்கானத்து செருவென்ற நெடுஞ்செழியன் வரலாறு)
- நாகமலைத் தீவு (சங்க காலம் பற்றியது)
- பொக்கிஷ வேட்டை
# கமலப்பிரியா (எழுத்தாளர்)

## விருதுகள்

- பாரதி பண்செல்வர் விருது
- இலக்கியத் தென்றல் விருது
# தமிழகக் கலைகளும் கல்வெட்டுகளும் (நூல்)

**தமிழகக் கலைகளும் கல்வெட்டுகளும்,** மா. இராசமாணிக்கனார் எழுதிய வரலாற்று நூல். தமிழக பண்பாட்டையும் வரலாற்றையும் ஆய்வு நோக்கில் எழுதியுள்ளார் ஆசிரியர். தமிழ்நாட்டில் சிற்பக்கலை, நடனக் கலை, நாடகக் கலை, மருத்துவம், சமயம் அரசியல், சோழர், பாண்டியர், சேரர் வரலாறுகள் உள்ளிட்ட வெவ்வேறு தலைப்புகளில் விவரித்து எழுதியுள்ளார்.
# சாமுவேல் ஹானிமன்

**கிறிஸ்டியன் பிரைட்ரிச் சாமுவேல் ஹானிமன்** (*Christian Friedrich Samuel Hahnemann*, 10 ஏப்ரல் 1755 – 2 சூலை 1843) என்பவர் ஜெர்மனிய மருத்துவரும், ஓமியோபதி என்ற மாற்று மருத்துவ முறையைக் கண்டுபிடித்தவரும் ஆவார்.  
இவர் 1755ஆம் ஆண்டு ஏப்ரல் 10ஆம் நாள் ஜெர்மனியில் மிசென் நகரத்தில் பிறந்தார். இவரது தந்தை பெயர் கிறித்தியான் காட்ப்ரைடு ஹானிமன். இவரது தாய் பெயர் ஜோஹானா கிறிஸ்டியனா. இவர் லெப்ஸிக் பல்கலைக்கழகத்தில் ( leipzig university) அலோபதி மருத்துவம் படித்தார். பின்னர் எர்லேங்கன் பல்கலைக்கழகத்தில் ( erlangen university) மருத்துவத்தில் முதுநிலை பட்டம் பெற்றார். இவர் அலோபதி மருத்துவத்தின் மீதுள்ள வெறுப்பால் ஓமியோபதி மருத்துவத்தைக் கண்டறிந்தார்.
# மலேசிய அறிவியல் பல்கலைக்கழகம்

### இயக்குநர்கள் வாரியம்

இயக்குநர்கள் வாரியத்தின் நிர்வாக அதிகாரத்தின் மூலமாகப் பல்கலைக்கழக நிர்வாகம் நடைபெறுகின்றது. இயக்குநர்கள் வாரியத்தில் பல்கலைக்கழக தேர்வு செய்த உறுப்பினர்கள், அரசாங்கத் துறைகளின் பிரதிநிதிகள், மற்றும் [மலேசிய உயர்க் கல்வி அமைச்சு|மலேசிய உயர்க்கல்வி அமைச்சின்]] பிரதிநிதிகள் அந்த இயக்குநர்கள் வாரியத்தில் இடம் பெற்றுள்ளனர்.  
துணைவேந்தர் தலைமையில் மூன்று இணைவேந்தர்கள் உள்ளனர். தற்போதைய துணைவேந்தராக பேராசிரியர் டத்தோ டாக்டர் அப்துல் ரகுமான் முகமட் என்பவர் இருக்கிறார். இவர் 2016-இல் அப்பதவியில் நியமிக்கப்பட்டார்.
# மலேசிய அறிவியல் பல்கலைக்கழகம்

### முறைகேள் மன்றம்

சைனல் அபிடின் ஒஸ்மான், பினாங்கு முதலமைச்சரின் மீது 30 மில்லியன் ரிங்கிட் அவதூறு வழக்கைத் தொடர்ந்து இருந்தார். அந்த வழக்கு ஜூன் 2012இல் உயர் நீதிமன்றத்தினால் தள்ளுபடி செய்யப்பட்டது.  
ஆகஸ்ட் 2011இல் மலேசிய அறிவியல் பல்கலைக்கழகத்தின் ஊழியர்கள் மீதான புகார்களை விசாரிக்கும், அவர்களின் பிரச்சினைகளைச் சமாளிக்கவும், நிர்வாகத் தவறுகளை அம்பலப் படுத்துபவர்களைப் பாதுகாக்கவும் ஒரு புதிய முறைகேள் மன்றம் உருவாக்கப்பட்டது. அந்த மன்றத்திற்கு கைருல் சே ஆஸ்மி என்பவர் தலைவராக நியமனம் செய்யப்பட்டார். இவர் மலேசிய அறிவியல் பல்கலைக்கழகத்தின் சட்டத் துறை தலைவரும் ஆவார்.
# மலேசிய அறிவியல் பல்கலைக்கழகம்

### மிண்டென்

மலேசிய அறிவியல் பல்கலைக்கழகத்தின் முதன்மை வளாகம் மிண்டென் *(Minden)* எனும் பெயரில் அழைக்கப்படுவதும் உண்டு. *மிண்டென்* என்பது ஒரு ஜெர்மனிய நகரத்தின் பெயர். 1759இல் பிரித்தானியர்களும் பிரெஞ்சுக்காரர்களும் ஜெர்மனிய நகரமான மிண்டெனில் ஒரு சண்டை நடந்தது. அதில் பிரித்தானியர்களுக்கு வெற்றி கிட்டியது.  
அந்த வெற்றியை நினைவுபடுத்தும் வகையில், வெளிநாடுகளில் பிரித்தானிய படைகள் தங்கும் இராணுவ முகாம்களுக்கு அந்தப் பெயரும் வைக்கப்பட்டது.  
அந்த வகையில் பினாங்கில் பிரித்தானிய படைகள் தங்கி இருந்த முகாமிற்கு மிண்டென் என்றும் பெயர் வைக்கப்பட்டது. இந்த மிண்டென் முகாம் இருந்த நிலப்பகுதியில்தான் இப்போதைய மலேசிய அறிவியல் பல்கலைக்கழகத்தின் முதன்மை வளாகமும் கட்டப்பட்டுள்ளது.  
மிண்டென் முதன்மை வளாகத்தைத் தவிர கிளாந்தான், குபாங் கிரியான் நகரில் சுகாதாரத் துறை வளாகமும், நிபோங் திபால் ஸ்ரீ அம்பாங்கில் பொறியியல் துறை வளாகமும் நிறுவப்பட்டுள்ளன.
# மலேசிய அறிவியல் பல்கலைக்கழகம்

## கல்வி வளாகங்கள்

### பள்ளிகள்

மலேசிய அறிவியல் பல்கலைக்கழகம் தன்னுடைய கல்விப் பிரிவிற்கு *பள்ளி* (ஆங்கிலம்: *Faculty*), (மலாய்: *Pusat Pengajian*) எனும் சொல்லைப் பயன்படுத்துகிறது. மற்ற மலேசியப் பல்கலைக்கழகங்கள் கல்விப் பிரிவு, கல்வித் துறை அல்லது கல்வி நிலையம் எனும் சொற்களைப் பயன்படுத்துகின்றன. மலேசிய அறிவியல் பல்கலைக்கழகத்தில் இருபத்து நான்கு கல்விப் பள்ளிகள், 7 கல்விப் பிரிவுகள், 14 கல்வி மையங்கள் உள்ளன.  
இருபத்து நான்கு கல்விப் பள்ளிகளில் பயன்முறை அறிவியல், தொழில்நுட்பம் சார்ந்த அறிவியல் பயன்படுத்தும் 12 பள்ளிகள் உள்ளன. இந்தியாவின் *KLE* பல்கலைக்கழகத்தின் ஒத்துழைப்புடன் மருத்துவத் துறை இயங்கி வருகிறது. இந்தப் படிப்பிற்கு இந்தியா, பெலகம் நகரில் இருக்கும் ஜவகர்லால் நேரு மருத்துவ கல்லூரி தேர்வு செய்யப்பட்டுள்ளது.  
மலேசியாவில் 40க்கும் மேற்பட்ட பல்கலைக்கழகங்கள் உள்ளன. அவற்றுள் உயர்மட்ட ஆய்வுகளுக்கு அனைத்து வசதிகளும் கொண்ட ஆறு பல்கலைக்கழகங்களில், மலேசிய அறிவியல் பல்கலைக்கழகமும் ஒன்றாகத் தேர்வு செய்யப்பட்டுள்ளது.
# மலேசிய அறிவியல் பல்கலைக்கழகம்

## கல்வி வளாகங்கள்

### 14 கல்வி மையங்கள்

- மொழிகள் மையம்
- மொழிகளுக்கான மொழிபெயர்ப்பு மையம்
- தேசிய நஞ்சு மையம்,
- மாசுக்கலப்பு கட்டுப்பாடு மையம்,
- மலேசியத் தொல்பொருள் ஆராய்ச்சி மையம்,
- தொழில்நுட்ப கல்வி மையம்
- பல்லூடக மையம்,
- கணினி மையம்,
- கல்வி அறிவு மையம்,
- தகவல் தொடர்பு மையம்
- தொழில்நுட்ப மையம்
- இஸ்லாமிய மையம்.
# மலேசிய அறிவியல் பல்கலைக்கழகம்

## கல்வி வளாகங்கள்

### 14 கல்வி மையங்கள்

#### தொழில்நுட்பம் சார்ந்த பள்ளிகள்

தொழில்நுட்பம் சார்ந்த பள்ளிகள் *(Technology-based)* அனைத்தும் முதன்மை வளாகத்தில் உள்ளன.  
- குடிசார் பொறியியல்
- விண்வெளிப் பொறியியல்
- வேதிப் பொறியியல்,
- மின்சார மின்னணு பொறியியல்
- பொருட்கள், தாது வளப் பொறியியல்
- இயந்திரப் பொறியியல்
- வீடமைப்பு, கட்டிட திட்டமிடல்
- தொழில்துறை தொழில்நுட்பம்
# மலேசிய அறிவியல் பல்கலைக்கழகம்

## கல்வி வளாகங்கள்

### 14 கல்வி மையங்கள்

#### தாராளவாத பள்ளிகள்

தாராளவாத பள்ளிகள் *(Liberal arts)* என்று அழைக்கப்படுகின்றன. இவை முதன்மை வளாகத்தில் உள்ளன.  
- கலைத் துறை
- தொடர்பு துறை
- கல்விசார் துறை
- மானுடவியல்
- சமூக அறிவியல்
- நிர்வாகத்துறை
# மலேசிய அறிவியல் பல்கலைக்கழகம்

## கல்வி வளாகங்கள்

### 14 கல்வி மையங்கள்

#### தூய அறிவியல் பள்ளிகள்

தூய அறிவியல் பள்ளிகளில் *(Pure science)* என்று அழைக்கப்படுகின்றன. இவை அனைத்தும் முதன்மை வளாகத்தில் உள்ளன.  
- உயிரியல் அறிவியல்
- இரசாயன அறிவியல்
- கணித அறிவியல்
- கணினி அறிவியல்
- இயற்பியல்
# மலேசிய அறிவியல் பல்கலைக்கழகம்

## கல்வி வளாகங்கள்

### 14 கல்வி மையங்கள்

#### சுகாதார அறிவியல் பள்ளிகள்

சுகாதார அறிவியல் பள்ளி *(Health science)* கிளாந்தானில் உள்ளது.  
- மருத்துவம்
- பல் மருத்துவம்
- மனித நலம்
- மருந்து அறிவியல்
- மேம்பட்ட மருத்துவம்
- மேம்பட்ட பல் மருத்துவம்
# மலேசிய அறிவியல் பல்கலைக்கழகம்

## கல்வி வளாகங்கள்

### ஆய்வு வளர்ச்சிப் பணிகள்

மலேசிய அறிவியல் பல்கலைக்கழகத்தின் ஆய்வு வளர்ச்சிப் பணிகளுக்கு அறிவியல் நிதியம் முக்கிய ஆதாரமாக உள்ளது. மூளை நரம்பியல், சுற்றுச்சூழல் அறிவியல், மீன்வளர்ப்பு, உயிரிமருத்துவம், மருந்து ஆய்வுகள், இயற்கை மொழி செயலாக்கம், கணினி உதவியுடன் மொழிபெயர்ப்பு, தகவல் தொழில்நுட்பம், உணவு தொழில்நுட்பம், பாலிமர் அறிவியல் தொழில்நுட்பம், உயிரி தொழில்நுட்பம், தொலைக் கல்வி, புவியியல் தகவல் முறைமை, கட்டமைப்பு ஆய்வு, பருப்பொருள் அறிவியல், பொறியியல், வேதியியல் போன்ற துறைகளுக்கும், மலேசிய அறிவியல் பல்கலைக்கழகம் நிதி ஒதுக்கீடு செய்கிறது.  
கடலோர மாசு, சதுப்புநில சுற்றுச்சூழல் மற்றும் கடல் மீன்வளர்ப்பு போன்ற குறுகிய கால ஆராய்ச்சி நோக்கங்களுக்காக, பினாங்கு முதன்மை வளாகத்தில் வசதிகள் செய்து தரப்பட்டுள்ளன.
# சூரிய தோத்திரம்

**சூரிய தோத்திரம்** என்பது ஒரு சிறுநூல். தமிழில் 14 பாடல்கள் மட்டும் கொண்டது. இந்த நூலின் மற்றொரு பெயர் **உதய திவாகர தோத்திரம்**. கமலை ஞானப்பிரகாசரின் மாணாக்கர்களில் இருவர் இதனைச் செய்திருக்கிறார். நூல் தோன்றிய காலம் 16 ஆம் நூற்றாண்டு.  
சிவபூசையில் மூன்று நிலைகள் உண்டு. அனுட்டானம், சூரிய-பூசை, சிவ-பூசை என்பன அவை. இவற்றை விளக்கி கமலை ஞானப்பிரகாசர் அகவல் பாவால் ஒரு நூல் செய்திருக்கிறார். இம்மூன்றனுள் சூரிய தோத்திரம் பற்றி விளக்கிக் கூறுவதே இந்த நூல்.  
பாடல் (எடுத்துக்காட்டு)  
கிளர் கதிர் ஆயிரமும் கெழுமி எழுந்தருளும்  
வளர் இள ஒளி முகவா வானவர் நாயகனே  
உளமுற உள் புகுவாய் உதய திவாகரனே  
பத்தியினால் அடியேன் பாடிய பதினாலும்  
நித்தம் நினைந்து உருகி நெஞ்சில் வைப்பவர் தம்  
வைப்பும் இருப்பும் அவர் வானுலகும் தருமே
# சூரிய தோத்திரம்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
# வன்முறை வன்முறையைப் பிறப்பிக்கிறது

**வன்முறை வன்முறையைப் பிறப்பிக்கிறது** (*violence begets violence*) என்பது அறப் போராட்ட வழிமுறையின் ஒரு முக்கிய கருத்துரு ஆகும். "வயலன்சு பிகெற்சு வயலன்சு" என்ற சொற்தொடரை மார்ட்டின் லூதர் கிங் 1950களில் தனது பேச்சு ஒன்றில் பயன்படுத்தினார். இந்தக் கருத்துரு அவரதும் மகாத்மா காந்தி போன்ற பல்வேறு அறவழிப் போராட்டத் கோட்பாட்டாளர்களினதும் முதன்மை வாதங்களில் ஒன்றாகும்.
# வன்முறை வன்முறையைப் பிறப்பிக்கிறது

## மார்ட்டின் லூதர் கிங்

"வன்முறையின் முதன்மையான பலவீனம் என்பது அது ஒர் இறங்குமுக சுருள். எதை அழிக்க முனைகிறதோ அதையே பெற்றுக்கொள்கிறது. தீயதைக் குறைப்பதை விடுத்து அது பெருக்கிறது. வன்முறையால் பொய் சொல்பவரைக் கொல்லலாம், ஆனால் பொய்யைக் கொல்ல முடியாது, உண்மையை நிரூபிக்க முடியாது. வன்முறையால் வெறுப்பவரைக் கொல்லாம், ஆனால் வெறுப்பைக் கொல்ல முடியாது. மாற்றாக, வன்முறை வெறுப்பை அதிகரிக்கிறது. வன்முறையை வன்முறையால் பதிலளிப்பது வன்முறையை பெருக்கி, ஏற்கனவே விண்மீன்கள் அற்று இருக்கும் இரவை மேலும் இருட்டாக்கும். இருளை இருளால் அகற்ற முடியாது, ஒளியாலேயே முடியும். வெற்றுப்பால் வெறுப்பை அகற்ற முடியாது, அன்பாலேயே முடியும்."  
மேலும் அவர் தனது நோபல் பரிசுப் பேச்சில் பின்வருமாறு கூறுகிறார்:  
"வன்முறை நடைமுறைக்குப் பொருந்தாது, ஏன் என்றால் அது அனைவரது அழிவிலும் முடியும் ஒர் இறங்குமுக சுருள். வன்முறை அறமற்றது ஏன் என்றால் எதிரியின் புரிந்துணர்வை வெல்லாமல் இழிவுபடுத்த முனைகிறது. மாற்றப் பார்க்காமல் அழிக்க முனைகிறது. வன்முறை அறமற்றது ஏன் என்றால் அது அன்பால் அல்லாமல் வெறுப்பால் செழிப்படைகிறது. குமுகத்தை அழிக்கிறது. சகோதரத்துவத்தை ஏலாமல் செய்கிறது. சமூகத்தை உரையாடலில் அல்லாமல் தன்னுரையில் விடுகிறது. தப்பிப்பிழைத்தவர்களிடம் கசப்புத்தன்மையையும் அழித்தவர்களிடம் கொடூரத்தையும் உருவாக்கின்றது."
# சூரியானந்தர்

**சூரியானந்தர்** ஒரு சித்தர். 16 ஆம் நூற்றாண்டில் வாழ்ந்தவர். இவரால் பாடப்பட்டவை இரண்டு நூல்கள்.  
**சூரியானந்தர் பதின்மூன்று**,  
**சூரியானந்தர் இருபத்தைந்து**  
என்பன அவை. இரண்டும் இரசவாதம் பற்றிக் கூறுகின்றன.  
உடல் உறுப்புகளால் செய்யப்படும் பயிற்சிகளை இவர் ‘தீட்சை’ என்கிறார். உடலின் உள்ளுறுப்புகளைத் தூய்மை செய்வதை இவர் ‘சவுக்காரம்’ என்று குறிப்பிடுகிறார்.  
பாடல் (எடுத்துக்காட்டு)  
சொல்வது என்ன ரேசகத்தை வெளிவிடாதே
:துடியான பூரகத்தைப் பின்னிடாதே
வெல்வது என்ன கும்பகத்தை அடிவிடாதே
:மேலேற்று மாத்திரையை மறந்திடாதே
செல்வது என்ன கற்பகத்தை மறந்திடாதே
:செந்தூரம் சேர்க்கையிலே சிதறிடாதே
கொல்வது என்ன அமுர்து அயிலே பறக்கும் இந்த
:குளிகைக்குச் சாரணை செய் குணமும் மாற்றே
# சூரியானந்தர்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
# யீன் சார்ப்

**யீன் சார்ப்** (ஆங்கிலம்: Gene Sharp) என்பவர் ஓய்வுபெற்ற பேராசிரியர். அறப்போராட்டம் தொடர்பான இவரது எழுத்துக்களுக்காக பெரிதும் அறியப்படுகிறார். அறப்போராட்டம் தொடர்பான இவரது எழுத்துக்கள் உலகலில் பல அறவழி எதிர்ப்பு இயக்கங்களால் பயன்படுத்தப்பட்டுள்ளன.
# யீன் சார்ப்

## முக்கிய நூல்கள் (எல்லாம் மூலம் ஆங்கிலம்)

- From Dictatorship to Democracy - சர்வதிகாரத்தில் இருந்து மக்களாட்சிக்கு
- The Politics of Nonviolent Action - அறவழிச் செயற்பாட்டின் அரசியல்
- Gandhi as a Political Strategist - அரசியல் வியூகராக காந்தி
- Making Europe Unconquerable - ஐரோப்பாவை அடக்கமுடியாதாக ஆக்குதல்
- America Resists: 1765-75 (ed) - அமெரிக்கா எதிர்க்கிறது: 1765-75 (தொகுப்பு)
# மட்டக்களப்பு வெளிச்சவீடு

**மட்டக்களப்பு வெளிச்சவீடு** அல்லது **மட்டக்களப்பு கலங்கரை விளக்கம்** என்பது மட்டக்களப்பு பாலமீன்மடுவில் அமைந்துள்ள 1913 இல் கட்டப்பட்ட 28 மீட்டர் (91 அடி) உயரமுடைய வெளிச்சவீடு ஆகும். இது மட்டக்களப்பு நகரிலிருந்து 5 கி.மீ தூரத்தில் பார் வீதியில் அமைந்துள்ளது. இதன் மேலிருந்து பார்க்கும்போது மட்டக்களப்பு வாவி கடலில் கலக்கும் முகத்துவாரத்தையும் எலும்புத்தீவையும் மற்றும் கிழக்கில் இந்தியப் பெருங்கடல் ஊடான சூரிய உதயத்தையும் மேற்கில் சூரிய மறைவையும் பறவைப் பார்வையில் பார்க்க முடியும்.
# உச்ச அனுமதிக்கப்பட்ட கதிர் ஏற்பளவு

அயனியாக்கும் கதிர்வீச்சானது மருத்துவம், தொழில்துறை, ஆய்வு நிலையங்கள், பயிர்தொழில் என பல துறைகளிலும் பெருவாரியாக பயன்படுத்தப்படுகின்றது. இதுபோன்ற கதிர்கள் உடல்நலனைப் பாதிக்கின்றன என்பதால் பன்னாட்டு கதிரியல் காப்புக் கழகம் (ICRP ) அனுமதிக்கப்பட்ட **உச்ச கதிர் ஏற்பளவினை** பரிந்துரைத்துள்ளது. அதன்படி இன்று நாம் அறிந்த வரையில் எந்த அளவு கதிர்வீச்சினை பணியில் உள்ள ஒருவர் பெற்றால் அவருக்கோ அல்லது அவரது வழித் தோன்றலுக்கோ கதிர்வீச்சசினால் எந்த பாதிப்பும் ஏற்படாதோ அவ்வளவே, **உச்ச அனுமதிக்கப்பட்ட கதிர் ஏற்பளவு** (Maximum permissible Dose) ஆகும். இவ்வளவு 0.02 சீவர்ட் அல்லது 2 றெம் ஆகும். கதிர்வீச்சின் தீய விளைவுகள் புலப்பட, புலப்பட அளவு குறைக்கப்பட்டு வந்துள்ளது. 30 றெம் மிலிருந்து இன்று 2 றெம்மாகக் குறைக்கப்பட்டுள்ளது.  
காலந்தோறும் MPD  
1931 -50 றெம்|வருடம், 1936-ல் 30 றெம், 1948-ல் 15 றெம்,  
1958-ல் 5 றெம், 1988-ல் 2 றெம்\வருடம் என்று குறைக்கப்பட்டது.
# பறவைப் பார்வை

**பறவைப் பார்வை** என்பது யாதாயினும் ஒரு பொருளை அதன் மேலிருந்து பார்க்கும் போது கிடைக்கும் தோற்றமாகும். அதாவது ஒரு பறவையின் கண் பார்வைக்குக் கிடைக்கும் தோற்றமாகும். பொதுவாக நீலப்பதிப்புகள்(Blue prints), தள வரைபடங்கள் மற்றும் வரைபடங்கள் இத்தகைய தோற்றத்திலேயே வரையப்படுகின்றன. வான் புகைப்படங்கள் மற்றும் உயரமான மலை மற்றும் கோபுரங்களில் இருந்து எடுக்கும் புகைப்படங்கள் இத்தகையன.
# விழுக்காட்டில் ஆழ கதிர் ஏற்பளவு

கதிர் மருத்துவத்தில், **விழுக்காட்டில் ஆழ கதிர் ஏற்பளவு** (Percentage depth dose - %DD) என்பது தொலைக் கதிர் மருத்துவத்தின் போது (teletherapy) புற்றுத்திசுக்களுக்கு கொடுக்கப்பட வேண்டிய ஏற்பளவினை (Dose) காணப் பயன்படும் அளவுகளாகும். மனித உடலில் அளவீடுகளை நேரடியாகச் செய்ய முடியாது. இதற்காக 30*30*30 செ.மீ. பக்கங்களைக் கொண்ட தொட்டியில் தண்ணீரை எடுத்துக் கொண்டு பல ஆழங்களில் அளவீடுகள் செய்யப்படுகின்றன. இதற்காக தானியங்கி ஆய்கருவிகள் உள்ளன. கிலோ வோல்ட் கதிர்களுக்கு புறப்பரப்பில் உச்ச அளவு உள்ளது. ஆனால் மெகாவோல்ட் கதிர்களுக்கு உச்ச அளவு புறப் பரப்பிலிருந்து சற்று ஆழத்தில்- கோபால்ட் 60 கதிர்களுக்கு இந்த உச்ச அளவு 0.5 செ.மீ. ஆழத்தில் காணப்படுகிறது. ஒவ்வொரு ஆழத்திலும் காணப்படும் அளவு உச்ச அளவின் விழுக்காட்டில் கொடுக்கப்படுகிறது புல அளவோடு இவ்வளவும் சிறிது மாறுபடுகிறது. அட்டவணைகளும் உள்ளன. இவைகளின் துணையுடன் துல்லியமாக புற்று திசுக்களுக்கான ஏற்பளவினைத் துல்லியமாகக் கணிக்கலாம்.
<pre>
ஒருபள்ளியில் ஏற்பளவு*100
%DD = ---------------------
உச்ச ஏற்பளவு
</pre>
புல அளவு கூடும்போது % அளவுகளும் கூடுகின்றன. அதுபோல் ஆற்றல் கூடும் போதும் % அளவுகள் கூடுகின்றன.
# மிசேல் ஜொட்டோடியா

**மிசேல் ஜொட்டோடியா** (*Michel Am-Nondokro Djotodia*) மத்திய ஆப்பிரிக்கக் குடியரசின் அரசியல்வாதியும், இராணுவத் தலைவரும் ஆவார். இவர் 2013 மார்ச் 24 இல் பிரான்சுவா பொசிசேயின் ஆட்சியைக் கவிழ்த்து நாட்டின் அரசுத்தலைவரானார். இவர் 2012 ஆம் ஆண்டில் பிரான்சுவா பொசிசேவுக்கு எதிரான ஆயுதக் கிளர்ச்சியை நடத்திய செலேக்கா கிளர்ச்சிக் குழுவின் தலைவர் ஆவார். 2013 பெப்ரவரியில் இடம்பெற்ற அமைதிப் பேச்சுக்களை அடுத்து இவர் தேசியப் பாதுகாப்புக்கான பிரதிப் பிரதமராக நியமிக்கப்பட்டார்.
# மிசேல் ஜொட்டோடியா

## வாழ்க்கைச் சுருக்கம்

ஜொட்டோடியா வக்காகா என்ற நகரில் பிறந்தார். சோவியத் ஒன்றியத்தில் 10 ஆண்டுகள் தங்கியிருந்து உயர்கல்வி கற்றவர். அங்கேயே திருமணம் புரிந்தார். இரண்டு பெண் குழந்தைகள் உண்டு. பல மொழிகள் தெரிந்தவர். சூடானின் நியாலா நகரில் தூதுவராகப் பணியாற்றினார். ஒற்றுமைக்கான சனநாயக இயக்கங்களின் ஒன்றியம் என்ற கட்சியின் தலைவராக இருந்தார்.  
2004-2007 போர்க்காலத்தில் ஜொட்டோடியா பெனின் நாட்டில் நாடு கடந்த நிலையில் வாழ்ந்து வந்தார். 2007 நவம்பரில் பெனின் நாட்டுப் படையினரால் கைது செய்யப்பட்டு, மத்திய ஆப்பிரிக்கக் குடியரசு அரசுடன் அமைதிப் பேச்சுக்களில் பங்குபற்றுவதாக வாக்குறுதி அளித்த பின்னர் 2008 பெப்ரவரியில் விடுவிக்கப்பட்டார்.  
டிசம்பர் 2012 ஆம் ஆண்டில் நாட்டின் பெரும்பாலான பகுதிகளைக் கைப்பற்றிய செலேக்கா போராளிக் குழுவின் தலைவராக இருந்து செயல்பட்டார். சனவரி 2013 அமைதிப் பேச்சுக்களில், அரசுத்தலைவர் பொசிசே இவரைப் பிரதமராக நியமிப்பதாக ஒப்புக் கொண்டு போராளிகளை அரசில் இணைத்துக் கொள்ளவும் இணங்கினார். 2013 பெப்ரவரி 3 ஆம் நாள் தேசிய இணக்க அரசு ஒன்று அமைக்கப்பட்டது. இதன் பிரதமராக நிக்கொலாசு தியகாய் நியமிக்கப்பட்டார். ஜொட்டோடியாவுக்கு பாதுகாப்புத் துறையில் முக்கிய பதவியான பாதுகாப்புக்கான பிரதிப் பிரதமர் பதவி வழங்கப்பட்டது.  
பொசிசே தனது உறுதிமொழிகளைப் பேணத் தவறிவிட்டார் என்ற குற்றஞ்சாட்டி 2013 மார்ச் மாதத்தில் அமைதி உடன்பாட்டை ஜொட்டோடியா புறக்கணித்தார். செலெக்கா போராளிகள் மேலும் பல நகரங்களைத் தமது கட்டுப்பாட்டுக்குள் கொண்டு வந்தனர். சில நாட்கள் இடம்பெற்ற சண்டையை அடுத்து தலைநகர் பாங்கியை போராளிகள் கைப்பற்றினர். பொசிசே நாட்டை விட்டு வெளியேறினார். ஜொட்டோடியா தன்னை அரசுத்தலைவராக அறிவித்தார்.
# விக்கிப்பீடியா:உங்களுக்குத் தெரியுமா/ஏப்பிரல் 3, 2013

- **சுழிதிசைகாட்டி** (படம்) உண்மை வடக்கைக் காட்டும் அதேவேளை காந்தத் திசைகாட்டி மூலம் காந்த வடக்குத் திசையே அறியமுடியும்.
- **குருதியடக்குவடப் பரிசோதனை** டெங்குக் காய்ச்சலை அறிதியிட ஏற்ற பரிசோதனை என உலக சுகாதார அமைப்பால் வரையறுக்கப்பட்டுள்ளது.
- **பரப்பிசை** (Pop music) என்பது 1950களில் ராக் அண்டு ரோல் இசை வடிவத்திலிருந்து உருவான மக்களின் பரவலாக வரவேற்பைப் பெற்றபரவலான இசை வடிவமாகும்.
- **இசைப்பேரறிஞர் விருது** சென்னையிலுள்ள தமிழ் இசைச் சங்கம் ஆண்டுதோறும் சிறந்த இசைக் கலைஞர்களுக்கு பொற்பதக்கம், பொன்முடிப்பு என்பவற்றுடன் வழங்கும் விருதாகும்.
- இந்திய விண்வெளி ஆய்வு மையம் முதன்முறையாக தயாரித்த செயற்கைக்கோள் செலுத்தி வண்டி **எஸ். எல். வி** ஏவுகலமாகும்.
# சமநிலைப் புள்ளி

ஒரு தாவரத்திற்குக் கார்பன் டை ஆக்சைடின் செறிவு குறைவாகவும் தட்டுப்பாடின்றித் தீவிரமான ஒளியும் கிடைக்கும் நிலையில் ஒளிச்சேர்க்கையின் வீதம் அத்தாவரத்தின் சுவாச அளவுக்குச் சரிசமமாக இருக்கும். இடையறாது நடைபெறும் சுவாசமும் ஒளிச் சுவாசமும் இதில் அடங்கும். கார்பன் டை ஆக்சைடின் எந்த செறிவு நிலையில் ஒளிச்சேர்க்கையானது சுவாசித்தலுக்குச் சமமாக இருக்கிறதோ, அது கார்பன் டை ஆக்சைடு **சமநிலைப் புள்ளி** (*Compensation point*) எனப்படும்.  
கார்பன் டை ஆக்சைட் சமநிலைப் புள்ளி நிலையில் ஒளிச்சேர்க்கைக்கு எடுத்துக்கொள்ளப்படும் கார்பன் டை ஆக்சைடின் அளவு, சுவாசித்தலில் வெளிவிடப்படும் கார்பன் டை ஆக்சைடின் அளவிற்கு சமமாகும். மேலும், இந்த நிலையில் ஒளிச்சேர்க்கையின் நிகர உற்பத்தி ஏதுமில்லை. (அதாவது, சமநிலைப்புள்ளியின் போது, ஒளிச்சேர்க்கையின் நிகர உற்பத்தி பூச்சியம் ஆகும்.
# சுவர்ண பைரவர்

**சுவர்ண பைரவர்** (*Svarna Bhairava*) என்பது சிவனின் ஒரு வடிவம் ஆகும். இவர் சைவர்களால் தங்கம் வேண்டுமென வணங்கப்படுகிரார். சுவர்ண பைரவர் என்றால் தங்கத்தின் பைரவர் என்று பொருள் ஆகும்.
# சுவர்ண பைரவர்

## சுவர்ண பைரவரின் உருவம்

சுவர்ண பைரவர் தங்கம் நிறம் கொண்டவர். மேலும் மஞ்சள் நிற ஆடைகளை அணிந்தவராகவும், முக்கண்களை உடையவராகவும், நான்கு கரங்களைக் கொண்டவராகவும், மாணிக்க மணிகள் இழைத்த தங்கத்தால் ஆன அக்ஷய பாத்திரம் ஏந்தியவராக காணப்படுகிறார்.  
இரும்பு வாள், ஓரி, திரிசூலம், சாமரம், ஈட்டி ஆகியவற்றை தரித்துள்ளார். வலது கையில் அபய முத்திரையை காட்டியபடியும், இடது கையில் பார்வதியின் ஒரு உருவமான சுவர்ண பைரவியை அணைத்தபடியும் உள்ளார்.  
சுவர்ண பைரவரின் இடது தொடையில் அமர்ந்து இருப்பவர் சுவர்ண பைரவி ஆவார் மற்றும் அவர் இதே உருவத்தில் தான் இருப்பார்.
# காஞ்சிபுரம் கோயில்கள்

இந்துக்களுக்கு, வட நாட்டு புனிதத் தலங்களில் பிரதானமானது காசி. அதை போலவே தென்னாட்டு புனிதத் தலங்களில் பிரதானமானது காஞ்சிபுரம். சைவர், வைணவர், சமணர் மற்றும் பெளத்தர் போற்றும் ஒரே புனித தலம் இது என்பது, குறிப்பிடத்தக்கது. இங்கு 1008 சிவ தலங்களும், 108 வைணவ தலங்களும் இருந்ததாக இலக்கியங்கள் குறிப்பிடுகின்றன. இவற்றில் சொற்ப அளவிலானவை தான் இன்று உள்ளன என்றாலும், பல தொன்மையான, பாடல் பெற்ற கோயில்கள் இன்றும் உயிரோட்டத்துடன் உள்ளன.  
காஞ்சிபுரம் நகரத்தின் அமைப்பினாலும், பண்டைய சமூக அமைப்பினாலும், பல சிறு கோயில்கள் தனியார் நிலங்களிலும், தொழில் மற்றும் கல்வி வளாகங்களிலும் அமைந்து உள்ளன. இதனால், அவற்றை கண்டறிவது சிரமமானதாக இருக்கும். சிவ ராத்திரி போன்ற சிறப்பு வழிபாட்டு நாட்களன்று, இவற்றிற்கு அலங்கார விளக்குகளும், விளம்பர பதாகைகளும் வைக்கப்படுகின்றன. அதானல், அந்த நாட்களில் மட்டும், அலைச்சல் இல்லாமல் சிறு கோயில்களில் வழிபட முடியும் என்பது குறிப்பிடத்தக்கது.
# காஞ்சிபுரம் கோயில்கள்

## உலகப் பாரம்பரியக் களம்

யுனெஸ்கோ நிறுவனம் சூலை 2021-இல் இந்தியாவின் ஆறு பண்பாட்டு களங்களை உத்தேச உலகப் பாரம்பரியக் களங்களாக தேர்வு செய்துள்ளது. அதில் காஞ்சிபுரம் கோயில்களும் ஒன்றாகும்.
# காஞ்சிபுரம் கோயில்கள்

## சிவாலயங்கள்

1008 சிவாலயங்கள் இருந்த காஞ்சியில், தற்போது, 108 சிவாலயங்கள் மட்டுமே உள்ளன.
# காஞ்சிபுரம் கோயில்கள்

## சிவாலயங்கள்

### பாடல் பெற்ற தலங்கள்

| எண் | கோயில் | இறைவன் | இறைவி | பாடல் இயற்றியவர் | இடம் |
| --- | --- | --- | --- | --- | --- |
| 1 | கச்சி ஏகாம்பம் | ஏகாம்பரேஸ்வரர் | ஏலவார் குழலி | திருநாவுக்கரசர், சம்பந்தர், சுந்தரர் | ரயில் நிலையம் அருகில் |
| 2 | திருக்கச்சி மேற்றளி | திருமேற்றளிநாதர், ஓத உருகீஸ்வரர் | திருநாவுக்கரசர், சுந்தரர் | பிள்ளையார் பாளையம் |  |
| 3 | கச்சி அனேகதங்காபாதம் | அனேகதங்காபாதேஸ்வரர் | சுந்தரர் | பிள்ளையார் பாளையம் |  |
| 4 | திருவோணக்காந்தான் தளி | ஓணக்காந்தேஸ்வரர் | சுந்தரர் | பஞ்சுப்பேட்டை |  |
| 5 | கச்சிநெறி காரைக்காடு | காரை திருநாதேஸ்வரர் | சம்பந்தர் | திருக்காலிமேடு | } |
# காஞ்சிபுரம் கோயில்கள்

## வைணவத் திருக்கோயில்கள்

1. காஞ்சி வரதராஜப் பெருமாள் கோயில்
1. காஞ்சி உலகளந்த பெருமாள் கோயில்
1. அட்டபுயக்கரம் ஆதிகேசவப் பெருமாள் கோயில்
1. காஞ்சிபுரம் பவள வண்ணர் கோவில்
1. திருவேளுக்கை அழகிய சிங்க பெருமாள் கோயில்
# சம அளவு ஈயம்

கதிர் மருத்துவத்தில் **சம அளவு ஈயம்** (*lead equivalent* அல்லது *lead equivalence*) என்பது ஒரு பொருள் கொடுக்கும் தடுப்பளவைப் போன்று, ஒரே கதிருக்கு அதே தடுப்பளவைக் கொடுக்கும் ஈயத்தின் கனவளவு ஆகும்.  
கதிர்வீச்சிலிருந்து பாதுகாப்பு பற்றி ஆராயும் நிலையில், கதிர்களை ஏற்கும் பொருட்களை கதிர் மூலத்திற்கும் நபர்களுக்கும் நடுவே வைத்து, கதிர்வீச்சின் அளவைக் குறைக்க முடியும். பொதுவாக காங்கிரீட் சுவர், செங்கற் சுவர், மற்றும் பலபொருட்களும் பயன்படுகின்றன. கதிர் ஐசோடோப்பு சேமிப்புக் கலங்களும் இதுபோல் இரும்பு, உருக்கு, ஈயம் போன்ற உயர் அடர்த்தி உலோகங்களால் ஆனவையாக உள்ளன.  
எடுத்துக்காட்டிற்காக, வெவ்வேறு தடிப்புள்ள (thickness) இரண்டு ஏற்பிகளின் வழியாக ஒரே ஆற்றலுள்ள மின்காந்தக்கதிர் சென்று வெளிப்படுவதாகக் கொள்வோம். வெளிப்படும் கதிர்களின் அளவும் செறிவும் சமமாக இருக்கின்றன. எனவே இரண்டிலும் ஏற்றுக்கொண்ட அளவுகளும் சமம் μ(1)L(1) = μ(2)L(2) என்று காட்ட.முடியும். இங்கு μ(1), μ(2) நேரியல் செறிவு குறைப்புக் குணகம் (Linear attenuation coefficient): L(1), L(2) என்பன முறையே ஊடகங்களின் தடிமனளவுகளாகும். எனவே சமன்பாட்டிலிருந்து L(1) =μ(2)L(2)|μ(1) ஆகும். இங்கு
: L (1) -- ஈயத்தின் கனம்
: L(2) -- இரண்டாவது காப்புப் பொருளின் கனம்
: μ(1) -- ஈயத்தின் நேரியல் செறிவு குறைப்புக் குணகம்
: μ(2) -- இரண்டாவது பொருளின் செறிவு குறைப்புக் குணகம்.  
MV கதிர்களுக்கு சில பொருட்களுக்கு μ மதிப்பு கீழே உள்ளது.  
| பொருள் | μ மதிப்பு (cm-1) |  |
| --- | --- | --- |
| ஈயம் | 0.772&nbsp;cm-1 |  |
| உருக்கின் | 0.463 |  |
| அலுமினியம் | 0.165 |  |
| காங்கிரீட் | 0.170 |  |
| செங்கல் | 0.120 | } |
# திருவையாற்றுப் புராணம்

**திருவையாற்றுப் புராணம்** என்னும் பெயரில் இரண்டு நூல்கள் உள்ளன. இவை 16 ஆம் நூற்றாண்டில் தோன்றியவை. திருவையாற்றுக் கோயில் பற்றிய புராணக் கதைகளை இவை கூறுகின்றன. ஒன்று ஞானக்கூத்தர் எழுதிய திருவையாற்றுப் புராணம். மற்றொன்று செப்பேசப் புராணம் என்னும் பெயராலும் குறிப்பிடப்படும் திருவையாற்றுப் புராணம்.
# திருவையாற்றுப் புராணம்

## ஞானக்கூத்தர் எழுதிய திருவையாற்றுப் புராணம்

நிரம்ப அழகிய தேசிகரின் மாணாக்கருள் ஒருவராகிய அளகைச் சம்பந்தர் 1592-ல் திருவாரூர்ப் புராணம் பாடினார். இந்த நூலைப் பாடிய ஞானக்கூத்தரும் இந்த்த் தேசிகரின் மாணாக்கர் ஆதலால் இவரது காலமும் 16 ஆம் நூற்றாண்டு என்பதாகிறது.  
இது அளவில் சிறியது.  
- பாடல் (எடுத்துக்காட்டு)  
<poem>செஞ்சடையார் புகழ் விளைத்துத் திருஞான நீர்த் தேக்கி
அஞ்சு களை அறுத்து உடனே சமணர்களை வேர் அறுத்து
பஞ்சநதிக் கயிலையினில் பயிர் விளைத்துப் புகலூரில்
தஞ்சம் முதல் கண்ட பிரான் சரண கமலம் போற்றி. </poem>
# திருவையாற்றுப் புராணம்

## செப்பேச புராணம்

திருவையாற்றில் அமர்ந்துகொண்டு தவம் செய்த சிலாதல முனிவருக்கு மண்ணில் கிடந்த செப்பில் செம்புப்பெட்டகத்தில் இறைவன் அருளால் ஒரு குழந்தை கிடைத்தது. செப்பில் கிடைத்த குழந்தைக்குச் செப்பேசன் எனப் பெயரிட்டனர். இந்தச் செப்பேசனுக்கு நந்திதேவரின் பெருமைகளைக் கூறும் செய்திகளைக் கொண்டது செப்பேச புராணம்.  
இது 12 சருக்கங்களில் 437 பாடல்களைக் கொண்டுள்ளது.
பாடல் (எடுத்துக்காட்டு)  
<poem>நடப்பன பறப்பனவும் நாரம் உறைவனவும்
கிடப்பனவும் நிற்பனவும் ஊர்வனவும் கேடு இல்
தடுப்பரு சராசரங்கள் தாங்களும் உடங்க்க்
கடப்பு அரிய சத்தி சிவம் ஆனநிலை கண்டார். </poem>  
<poem>மெய்யாறு புடை புரளத் திங்கள் ஓட, மேலோடப் பெரும்பாம்பு கிடந்து சீறக்
கையாறு காலேறிக் கீதம் பாடும் கடி கமழும் திருமுடிமேல் கன்னல் ஆறு
நெய் ஆறும் பால் ஆறும், பசுந்தேன் ஆறும் நிறை பசுவின் தயிர் ஆறும் நிறைய ஆட்டி
ஐயாறர் ஐயாறர் என்பார்க்கு அன்றோ அவனி எலாம் ஒரு குடைக்கீழ் ஆளல் ஆமே. </poem>
# திருவையாற்றுப் புராணம்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005
# காலிக் கோட்டை

**காலிக் கோட்டை** (*Galle Fort*) என்பது இலங்கையின் தென்மேற்கு கடற்கரையில் காலிக் குடாவில் அமைந்துள்ள கோட்டை. இது 1588 ஆம் ஆண்டில் போர்த்துக்கேயரால் முதலில் கட்டப்பட்டு, பின்னர் ஒல்லாந்தரால் 1649 ஆம் ஆண்டுக்குப் பின்னான காலப்பகுதியில் அரணாக்கப்பட்டது. இது ஓர் வரலாற்று, தொல்லியல், கட்டடவியல் மரபுரிமை நினைவுச்சின்னமாகும்.
# செவ்வந்திப் புராணம்

செவ்வந்தி புராணம் என்பது புராண நூற்றாண்டு எனக் கொள்ளத்தக்க 16 ஆம் நூற்றாண்டில் தோன்றிய நூல். 550 பாடல்களை 14 சருக்கங்களில் கொண்டு விளங்கும் நூல். இது சிராமலை பற்றிய புராணம். இந்த நூலின் பெயர் ஊரின் பெயரால் அமையாமல் ஊருக்குப் பெருமை சேர்த்த செவ்வந்தி என்னும் பூவின் பெயரால் அமந்திருப்பது ஒரு புதுமை.
# செவ்வந்திப் புராணம்

## புராணக் கதை

சங்க காலத்தில் உறையூர் சிறப்புடைய நகரமாகத் திகழ்ந்த்து. தேவார காலத்தில் உறையூரின் சிறப்பு குன்றி எல்லாச் சிறப்புக்களும் சிராமலையை மையமாகக் கொண்டிருந்தன. உறையூர் மண்மாரியால் அழிந்த பின்னர் இந்த நிலைமை.  
உறையூரைச் சூர-ஆதித்த-சோழன் என்பவன் ஆண்டுவந்தான். சூர-ஆதித்த-சோழனுக்கு 49 தலைமுறைக்குப் பின்னர் வந்து நாடாண்டவன் பராந்தகச் சோழன்|பராந்தகன். இந்தப் பராந்தகனும் அரசியும் முனிவரின் நந்தவனத்துச் செவ்வந்தி மலர்களைக் கொண்டுவரச் செய்து சூடிக்கொண்டனர். முனிவர் இது தகாது என அரசனிடம் எடுத்துரைத்தார். அரசன் கேட்கவில்லை. முனிவர் சபித்தார். உறையூரில் மண்மாரி பொழிந்து ஊர் அழிந்தது. அரசன் அழிந்தான்.
- கரிகாலன்
கருவுற்றிருந்த அரசி ஆற்று வெள்ளத்தில் அடித்துச் செல்லப்பட்டாள். பின்னர் தப்பிப் பிழைத்தாள். அவளுக்குப் பிறந்த குழந்தையே கரிகாலன். பட்டத்து யானை இவனுக்கு மாலையிட்டு அரசனாக வகை செய்தது. குழந்தையை யானை தூக்கிச் சென்றபோது அரசி தாய் அவனது குதிக்காலில் கரிக்கோடிட்டு அனுப்பி வைத்தாள். அதனால் இவன் பெயர் கரிகாலன் என்பதாயிற்று.  
கருவுற்றிருந்த ஒரு தாய்க்குச் சிராமலைச் சிவபெருமான் பிள்ளைப்பேறு பார்த்ததால் தாயுமானவர் என்னும் பெயர் பெற்றார் என்பது இப்புராணத்தில் கூறப்படும் மற்றொரு கதை.
# செவ்வந்திப் புராணம்

## பாடல் (எடுத்துக்காட்டு)

<poem>ஓகையால் திரை முன்னாளில் உழக்கும் மாவினையும் வாட்டும்
ஏக வெவ் வரையின் எல்லை இடித்திடும் இமையோர் போற்றத்
தோகைமேல் உலவிம் கந்தன் சுடர் கரத்தி இருக்கும் வெற்றி
வாகையே சுமக்கும் வேலை வணங்குவது எமக்கு வேலை. </poem>  
<poem>எந்தையர்க்கு அனுதினம் இரும்பு மாமலை
சிந்தை நைந்து அமரர்கள் செப்பும் மாமலை
சுந்தரன் தூதன் முன் சொன்ன மாமலை
கந்த மா மலர் உறை கஞ்சன் போற்றினான். </poem>
# செவ்வந்திப் புராணம்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005
# மாப்பிளமார்

**மாப்பிள** அல்லது **மாப்பிளமார்** என்பது தென் கேரளத்தில் கிறித்தவர்களையும் வடகேரளத்தில் முஸ்லிம்களையும் குறிக்கப் பயன்படும் சொல்.  
மாப்பிள்ளைமார் என்ற சொல்லுக்குப் பல விளக்கங்கள் சொல்லப்படுகின்றன. அவற்றுள் ஒன்று மார்க்கப்பிள்ளை என்ற சொல்லில் இந்த மாப்பிள என்ற சொல் வந்திருக்கலாம் என்பதாகும். பழங்காலத்தில் கேரளமெங்கிலும் புத்த சமண மதங்கள் தழைத்திருந்தன. மன்னர்களும் புத்த சமண சமயத்தினராய் இருந்ததால் மக்களும் அம்மதத்தைத் தழுவ வேண்டியதாயிற்று. இவ்வாறு புதிதாக மதத்திற்கு வருவோரை மார்க்கப் பிள்ளை என்று அழைப்பதுண்டு. இதே சொல் பின்னாளில் யூத மதம், கிறித்தவ மதம், இசுலாமிய மதம் ஆகிய மதங்களைத் தழுவியோரையும் குறிக்கப் பயன்படுத்தப்பட்டது.
# இந்திய அமெரிக்கர்

**இந்திய அமெரிக்கர்** (*Indian American*) என்போர் இந்திய மரபுவழி கொண்ட ஐக்கிய அமெரிக்காவின் குடிமக்கள் ஆவர். இந்திய அமெரிக்கர் அமெரிக்காவின் ஒரு விழுக்காட்டு மக்கட்தொகையினராக இருந்த போதும் உயர்கல்வி, வருவாய் முதலியவற்றில் மற்ற இனக்குழுவினரோடு ஒப்பிடுகையில் முதன்மை இனக்குழுவினராய் உள்ளனர்.
**சராசரி வீட்டு வருமானம்- 2009**  
| இனக்குழு | வருவாய் |  |
| --- | --- | --- |
| இந்தியர் | $88,538 |  |
| ஃபிலிப்பைன்ஸ் மக்கள் | $75,146 |  |
| சீனர் | $69,037 |  |
| சப்பானியர் | $64,197 |  |
| கொரியர் | $53,025 |  |
| மொத்த மக்கட்தொகை | $50,221 | } |
# 2,4-டைநைத்ரோபீனால்

**2,4-டைநைத்ரோபீனால்** *(2,4-Dinitrophenol*, **2,4-DNP**, அல்லது சுருக்கமாக **DNP**) என்பது HOC<sub>6</sub>H<sub>3</sub>(NO<sub>2</sub>)<sub>2</sub> என்ற மூலக்கூறு வாய்பாட்டைக் கொண்ட ஒரு கரிமச் சேர்மம் ஆகும். இது ஒரு செயற்கை வேதிப்பொருள். மைட்டோகாண்ட்ரியங்களில் நடக்கும் செல் சுவாசத்தைத் தடை செய்யப் பயன்படுகிறது. மேலும் இவ்வேதிப்பொருள் ஆக்சிசனேற்றத்தைப் பாசுபரசேற்றத்தில் இருந்து பிரிப்பதால் ஏடிபி (அடினோசைன் டிரை பாசுபேட்டு ATP) உற்பத்தி தடைப்படுகிறது.  
2,4-டைநைத்ரோபீனால் மஞ்சள் நிறமுடைய படிகத் திண்மம். இது எத்தில் அசிட்டேட், கார்பன் டெட்ரா குளோரைடு போன்ற கரைப்பான்களில் கரையக் கூடியது. வெப்பச் சிதைவுக்கு உட்படுத்தும் போது இது நச்சு வாயுக்களை வெளியிடுகிறது.  
2,4-டைநைத்ரோபீனால் இயற்கையில் காணப்படுவதில்லை. தொழிற்துறை மற்றும் ஆராய்ச்சிப் பயன்பாட்டின் பொருட்டுச் செயற்கையாகத் தயாரிக்கப்படுகிறது.
# கல்முனை தேர்தல் தொகுதி

**கல்முனை தேர்தல் தொகுதி** (*Kalmunai Electorate*) என்பது ஆகத்து 1947 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் கிழக்கு மாகாணத்தில், அம்பாறை மாவட்டத்தில் கல்முனை நகர், பெரிய நீலாவணை, மருதமுனை, பாண்டிருப்பு, நற்பிட்டிமுனை, சேனைக்குடியிருப்பு, இசுலாமாபாத், கல்முனைக்குடி, சாய்ந்தமருது ஆகிய பிரதேசங்களை உள்ளடக்கியது.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் கல்முனைத் தேர்தல் தொகுதி அம்பாறை தேர்தல் மாவட்டத்தில் உள்ளடக்கப்பட்டது.
# கல்முனை தேர்தல் தொகுதி

## நாடாளுமன்ற உறுப்பினர்கள்

| தேர்தல் | உறுப்பினர் | கட்சி | காலம் |  |
| --- | --- | --- | --- | --- |
| 1947 | மு. ச. காரியப்பர் | ஐக்கிய தேசியக் கட்சி | 1947-1952 |  |
| 1952 | ஏ. எம். மெர்சா | சுயேட்சை | 1952-1956 |  |
| 1956 | மு. ச. காரியப்பர் | இலங்கைத் தமிழரசுக் கட்சி | 1956-1960 |  |
| 1960 | இலங்கை சனநாயகக் கட்சி | 1960-1960 |  |  |
| 1960 | எம். சி. அகமது | இலங்கைத் தமிழரசுக் கட்சி | 1960-1965 |  |
| 1965 | மு. ச. காரியப்பர் | சுயேட்சை | 1965-1970 |  |
| 1970 | எம். சி. அகமது | இலங்கை சுதந்திரக் கட்சி | 1970-1977 |  |
| 1977 | அப்துல் ரசாக் மன்சூர் | ஐக்கிய தேசியக் கட்சி | 1977-1989 | } |
# கல்முனை தேர்தல் தொகுதி

## 1947 தேர்தல்கள்

1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு:  
| &nbsp; | align=மு. ச. காரியப்பர் | align=ஐக்கிய தேசியக் கட்சி | align=சாவி | 6,886 | 51.17% |
| --- | --- | --- | --- | --- | --- |
| align=கே. கணபதிப்பிள்ளை | align=யானை | 3,592 | 26.69% |  |  |
| align=எம். ஏ. எல். காரியப்பர் | align=கை | 2,978 | 22.13% |  |  |
| **தகுதியான வாக்குகள்** | **13,456** | **100.00%** |  |  |  |
| நிராகரிக்கப்பட்டவை | 406 |  |  |  |  |
| மொத்த வாக்குகள் | 13,862 |  |  |  |  |
| பதிவு செய்யப்பட்ட வாக்காளர்கள் | 22,753 |  |  |  |  |
| வாக்குவீதம் | 60.92% | } |  |  |  |
# கல்முனை தேர்தல் தொகுதி

## 1952 தேர்தல்கள்

24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள்:  
| align=ஏம். எம். மெர்சா | align=சுயேட்சை | align=நட்சத்திரம் | 6,078 | 42.69% |  |
| --- | --- | --- | --- | --- | --- |
| align=எம். ஏ. ஐ. காரியப்பர் | align=தராசு | 4,414 | 31.01% |  |  |
| &nbsp; | align=மு. ச. காரியப்பர் | align=ஐக்கிய தேசியக் கட்சி | align=சாவி | 3,744 | 26.30% |
| **தகுதியான வாக்குகள்** | **14,236** | **100.00%** |  |  |  |
| நிராகரிக்கப்பட்டவை | 228 |  |  |  |  |
| மொத்த வாக்குகள் | 14,464 |  |  |  |  |
| பதிவு செய்யப்பட்ட வாக்காளர்கள் | 22,120 |  |  |  |  |
| வாக்குவீதம் | 65.39% | } |  |  |  |
# கல்முனை தேர்தல் தொகுதி

## 1956 தேர்தல்கள்

5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள்:  
| &nbsp; | align=மு. ச. காரியப்பர் | align=இலங்கைத் தமிழரசுக் கட்சி | align=வீடு | 9,464 | 47.80% |
| --- | --- | --- | --- | --- | --- |
| align=எம். ஏ. அப்துல் மஜீத் | align=மரம் | 6,095 | 30.78% |  |  |
| &nbsp; | align=என். ரி. பிரான்சிஸ் சேவியர் | align=லங்கா சமசமாஜக் கட்சி | align=சாவி | 4,242 | 21.42% |
| **தகுதியான வாக்குகள்** | **19,801** | **100.00%** |  |  |  |
| நிராகரிக்கப்பட்டவை | 183 |  |  |  |  |
| மொத்த வாக்குகள் | 19,984 |  |  |  |  |
| பதிவு செய்யப்பட்ட வாக்காளர்கள் | 27,841 |  |  |  |  |
| வாக்குவீதம் | 71.78% | } |  |  |  |
தேர்தல் முடிவடைந்த ஆறு மாதங்களுக்குள் எம். எஸ். காரியப்பர் தமிழரசுக் கட்சியில் இருந்து விலகி அரசுக் கூட்டணியில் இணைந்தார்.
# கல்முனை தேர்தல் தொகுதி

## 1960 (மார்ச்) தேர்தல்கள்

19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:  
| &nbsp; | align=மு. ச. காரியப்பர் | align=இலங்கை சனநாயகக் கட்சி | align=குடை | 5,743 | 41.27% |
| --- | --- | --- | --- | --- | --- |
| &nbsp; | align=எஸ். இசட். எம். எம். மௌலானா | % |  |  |  |
| &nbsp; | align=எம். சி. அகமது | % |  |  |  |
| align=மு. ச. காரியப்பர் | align=சுயேட்சை | align=குடை | 6,726 | 35.26% |  |
| &nbsp; | align=எஸ். இசட். எம். எம். மௌலானா | % |  |  |  |
| &nbsp; | align=எம். சி. அகமது | align=இலங்கை சுதந்திரக் கட்சி | align=கை | 10,599 | 48.98% |
| &nbsp; | align=எஸ். மசூர் மௌலானா | % |  |  |  |
| &nbsp; | align=எம். சி. அகமது | align=இலங்கை சுதந்திரக் கட்சி | align=கை | 8,779 | 40.71% |
| &nbsp; | align=ஏ. ஆர். மன்சூர் | align=ஐக்கிய தேசியக் கட்சி | align=யானை | 7,827 | 36.29% |
| &nbsp; | align=ஏ. உதுமாலெப்பை | % |  |  |  |
| &nbsp; | align=ஏ. ஆர். மன்சூர் | align=ஐக்கிய தேசியக் கட்சி | align=யானை | 12,636 | 48.78% |
| &nbsp; | align=ஏ. எம். சம்சுதீன் | align=தமிழர் விடுதலைக் கூட்டணி
<small>(முசுலிம் ஐக்கிய விடுதலை முன்னணி)</small> | align=சூரியன் | 7,093 | 27.38% |
| &nbsp; | align=எம். சி. அகமது | align=இலங்கை சுதந்திரக் கட்சி | align=கை | 5,922 | 22.86% |
| align=துரையப்பா முத்துகிருஷ்ணன் | align=விளக்கு | 253 | 0.98% |  |  |
| **தகுதியான வாக்குகள்** | **25,904** | **100.00%** |  |  |  |
| நிராகரிக்கப்பட்டவை | 101 |  |  |  |  |
| மொத்த வாக்குகள் | 26,005 |  |  |  |  |
| பதிவு செய்யப்பட்ட வாக்காளர்கள் | 28,826 |  |  |  |  |
| வாக்குவீதம் | 90.21% | } |  |  |  |
# அசிதாங்க பைரவர்

அசிதாங்க பைரவர் அஷ்ட பைரவ மூர்த்தி வடிவங்களில் முதன்மையானவர் ஆவார். இப்பைரவர் வாரணாசி மாநகரில் விருத்தகாலர் கோயிலில் அருள் செய்கிறார். அன்னத்தினை வாகனமாக கொண்டவர். நவகிரகங்களில் பிருகஸ்பதிவின் கிரக தோசத்திற்காக இப்பைரவரை சைவர்கள் வணங்குகிறார்கள். இவருடைய சக்தி வடிவமாக சப்த கன்னிகளில் ஒருத்தியான பிராம்மி விளங்குகிறாள்.
# ருரு பைரவர்

ருரு பைரவர் அஷ்ட பைரவ மூர்த்தி வடிவங்களில் இரண்டாவது தோற்றமாவார். இப்பைரவர் வாரணாசி மாநகரில் காமாக்ஷி கோயிலில் அருள் செய்கிறார். காளையை வாகனமாக கொண்டவர். நவகிரகங்களில் சுக்கிரனின் கிரக தோசத்திற்காக இந்த பைரவரை சைவர்கள் வணங்குகிறார்கள். இவருடைய சக்தி வடிவமாக சப்தகன்னிகளில் ஒருத்தியான மகேசுவரி விளங்குகிறாள்.
# சண்ட பைரவர்

சண்ட பைரவர் அஷ்ட பைரவ மூர்த்தி வடிவங்களில் மூன்றாவது தோற்றமாவார். இப்பைரவர் வாரணாசி மாநகரில் துர்க்கை கோயிலில் அருள் செய்கிறார். மயிலை வாகனமாக கொண்டவர். நவகிரகங்களில் செவ்வாய் கிரக தோசத்திற்காக இந்த பைரவரை சைவர்கள் வணங்குகிறார்கள். இவருடைய சக்தி வடிவமாக சப்தகன்னிகளில் ஒருத்தியான கௌமாரி விளங்குகிறாள்.
# குரோதன பைரவர்

குரோதன பைரவர் அஷ்ட பைரவ மூர்த்தி வடிவங்களில் நான்காவது தோற்றமாவார். இப்பைரவர் வாரணாசி மாநகரில் ஹனுமான் காட்டு கோயிலில் அருள் செய்கிறார். செம்பருந்தை வாகனமாக கொண்டவர். நவகிரகங்களில் சனி கிரக தோசத்திற்காக இந்த பைரவரை சைவர்கள் வணங்குகிறார்கள். இவருடைய சக்தி வடிவமாக சப்தகன்னிகளில் ஒருத்தியான வைஷ்ணவி விளங்குகிறாள்.
# உன்மத்த பைரவர்

உன்மத்த பைரவர் அஷ்ட பைரவ மூர்த்தி வடிவங்களில் ஐந்தாவது தோற்றமாவார். இப்பைரவர் வாரணாசி மாநகரில் பீம சண்டி கோயிலில் அருள் செய்கிறார். குதிரையை வாகனமாக கொண்டவர். நவகிரகங்களில் புதன் கிரக தோசத்திற்காக இந்த பைரவரை சைவர்கள் வணங்குகிறார்கள். இவருடைய சக்தி வடிவமாக சப்தகன்னிகளில் ஒருத்தியான வராகி விளங்குகிறாள்.
# கபால பைரவர்

**கபால பைரவர்** அஷ்ட பைரவ மூர்த்தி வடிவங்களில் ஆறாவது தோற்றமாவார். இப்பைரவர் வாரணாசி மாநகரில் லாட் பசார் கோயிலில் அருள்செய்கிறார். யானையை வாகனமாக கொண்டவர். நவகிரகங்களில் சந்திரன் கிரக தோசத்திற்காக இந்த பைரவரை சைவர்கள் வணங்குகிறார்கள். இவருடைய சக்தி வடிவமாக சப்தகன்னிகளில் ஒருத்தியான இந்திராணி விளங்குகிறாள்.
# பீட்சன பைரவர்

பீட்சன பைரவர் அஷ்ட பைரவ மூர்த்தி வடிவங்களில் ஏழாவது தோற்றமாவார். இப்பைரவர் வாரணாசி மாநகரில் பூத பைரவர் கோயிலில் அருள் செய்கிறார். சிங்கத்தை வாகனமாக கொண்டவர். நவகிரகங்களில் கேது கிரக தோசத்திற்காக இந்த பைரவரை சைவர்கள் வணங்குகிறார்கள். இவருடைய சக்தி வடிவமாக சப்த கன்னிகளில் ஒருத்தியான சாமுண்டி விளங்குகிறாள்.
# சம்ஹார பைரவர்

சம்ஹார பைரவர் அஷ்ட பைரவ மூர்த்தி வடிவங்களில் எட்டாவது தோற்றமாவார். இப்பைரவர் வாரணாசி மாநகரில் த்ரிலோசன சங்கம் கோயிலில் அருள் செய்கிறார். நாயை வாகனமாக கொண்டவர். நவகிரகங்களில் இராகு கிரக தோசத்திற்காக இந்த பைரவரை சைவர்கள் வணங்குகிறார்கள். இவருடைய சக்தி வடிவமாக சப்தகன்னிகளில் ஒருத்தியான நரசிம்மி விளங்குகிறாள்.
# பார்வைக் கோணம்

ஒளிப்படவியலில் **பார்வைக் கோணம்** (*angle of view*) என்பது குறித்த காட்சியை கோணத்தினால் விரிவாக்கி ஒளிப்படக்கருவியால் படமாக்கப்படல் ஆகும். இது பொதுவாக பதமான புலக்காட்சியுடன் பரிமாற்றம் செய்யப்படக்கூடியது.  
பார்வைக் கோணத்தை வில்லை விபரிக்கும் கோணத்தின் உள்ளடக்க பரப்பின் கோணத்திலிருந்து வேறுபடுத்துவது முக்கியம். வில்லை உருவாக்கிய உருவ வட்டமதனது படச்சுருள் அல்லது உணரிக்குப் போதுமானது. சிலநேரம் காட்சியைச் சுற்றி ஒப்பனையான ஓரம் அமையலாம்.
# பார்வைக் கோணம்

## வில்லை வகைகளும் விளைவுகளும்

### உதாரணங்கள்

வில்லை எவ்வாறு பார்வைக் கோணத்தை தெரிவு செய்கின்றது என்பதற்கான உதாரணம். கீழேயுள்ள ஒளிப்படங்கள் 35 மிமி ஒளிப்படக் கருவியினால் நிலையான இடத்திலிருந்து குறித்த விடயத்தை எடுக்கப் பயன்பட்டது:
# பார்வைக் கோணம்

## பொதுவான வில்லைகளின் கோணத் தோற்றம்

| 1200 |
| --- |
# விஷ்ணு

கூடிய மகாவிட்டுணுவின் பஞ்சலோக சிலை]]  
**விஷ்ணு**, அல்லது **விட்டுணு** , என்பவர் இந்து சமயத்தின் முக்கியமான கடவுள்களில் ஒருவரும் வைணவ சமயத்தின் முழுமுதற் கடவுளும் ஆவார். மும்மூர்த்திகளில் ஒருவரான விட்டுணு மூவுலகையும் காப்பவராக இருக்கிறார். இவர் பிறப்பும், இறப்பும் இல்லா பரம்பொருளாக இருப்பதால் பரப்பிரம்மன், பரமாத்மா என்ற பெயர்களில் அழைக்கப்படுகிறார்.  
விட்டுணு என்ற சொல்லுக்கு எங்கும் நிறைந்திருப்பவர் என்று பொருள். வைணவ சமயத்தின் படி, பரப்பிரம்மனான விட்டுணு, உலகில் அதர்மம் தலைதூக்கும் போது தர்மத்தை நிலைநாட்ட பல்வேறு அவதாரங்கள் எடுப்பார் என்று கூறப்படுகிறது. அதன்படி அவர் எடுத்த தசாவதாரங்களில் இராம மற்றும் கிருட்டிண அவதாரங்கள் குறிப்பிடத்தக்கனவாகும்.  
நாராயணன், வாசுதேவன், செகன்நாதர், விதோபர், அரி, திருமால் என்று பல பெயர்களால் விட்டுணு அறியப்படுகிறார். இவர் நீல நிற தோற்றத்தில் கீழ் வலது கையில் கௌமேதகியும் கீழ் இடது கையில் பத்மாவும் மேல் வலது கையில் சுதர்சனமும் மேல் இடது கையில் பாஞ்சசன்யமும் , தாங்கிய தோற்றத்துடன் காணப்படுகிறார். மேலும் இவர் பாற்கடலில் லட்சுமி தேவியுடன் ஆதிசேசன் என்ற நாக படுக்கையில் படுத்திருப்பதாக நம்பப்படுகிறது.  
விட்டுணுவின் வாகனமாக கருடனும், அருவ வடிவமாகக் சாளக்கிராமமும் கருதப்படுகிறது.  
இந்துக்கோவில்களில் சயனக் கோலத்தில் மூலவராக இருக்கும் ஒரே இறைவன் இவரே. திருவரங்கம் போன்ற வைணவத்தலங்களில் இந்தத் திருக் கோலமுள்ளது.  
இதிகாசங்களான மகாபாரதம் இவருடைய கிருட்டிண அவதாரத்தினையும், இராமாயணம் இராம அவதாரத்தினையும் விளக்குகிறது. பாகவத புராணம், அரி வம்சம், விட்டுணு புராணம், மச்சபுராணம், வாமன புராணம் உள்ளிட்ட பன்னிரு புராண நூல்கள் விட்டுணுவின் பெருமைகளை விவரிக்கின்றன.
# விஷ்ணு

## குணநலன்கள்

விட்டுணுவின் குணங்களாக நான்கு குணங்கள் கூறப்பெறுகின்றன. அவையாவன,  
1. வாத்சல்யம் – தாய்ப்பசுவின் கன்று கொள்கின்ற அன்பு.
1. சுவாமித்துவம் – கடவுள்களுக்கெல்லாம் தலைமையேற்கும் சிறப்பு.
1. சௌசீல்யம் – ஏற்றத்தாழ்வின்றி நட்பு பாராட்டுவது.
1. சௌலப்யம் – கடவுளின் எளிமையை குறிப்பது.  
இந்த நான்கு குணங்களும் விட்டுணுவுடைய கிருட்டிண அவதாரத்தில் வெளிப்பட்டதாகவும் கருதப்பெறுகிறது. அருச்சுனனின் தவறை நோக்காது, பாரத போரினை நிகழ்த்தியமை வாத்சல்யமாகவும், அருச்சுனனுக்கு தன்னுடைய பரத்துவத்தை விளக்கியமை சுவாமித்தரமாகவும், குசேலனிடம் நட்பு பாராட்டியமை சௌசீல்யமாகவும், இறைவனாகிய விட்டுணு மனிதனாக அவதரித்தது சௌலப்யமாகவும் சொல்லப்பெறுகிறது.
# விஷ்ணு

## விட்டுணுவின் அவதாரங்கள்

உலகில் அதர்மம் தலையெடுக்கும்போது விட்டுணு உலகில் அவதரித்து உலகைக் காப்பதாக வைணவர்கள் கருதுகின்றனர். இதற்காக விட்டுணு எடுத்த அவதாரங்களை சப்தாவதாரம், தசாவதாரம் என எண்ணிக்கை அடிப்படையில் குறித்துவைக்கின்றனர். பாகவத புராணத்தில் விட்டுணு இருபத்தைந்து அவதாரங்களை எடுத்ததாகக் கூறப்பட்டுள்ளது.  
விட்டுணுவின் அவதாரங்களை அவதாரம், ஆவேசம், அம்சம் என பிரிக்கின்றார்கள்.  
1. அவதாரம் – முழு சக்தியை கொண்டது.
1. ஆவேசம் – தேவையின் போது மட்டும் சக்தி கொண்டவனாகுதல்.
1. அம்சம் – விட்டுணு சக்தியின் ஒரு பகுதி ஓர் உருக்கொண்டு வெளிப்படுவது.
# விஷ்ணு

## விட்டுணுவின் அவதாரங்கள்

### வாயு புராணம்

அசுரகுருவான சுக்கிராச்சாரியாரின் மனைவியை விட்டுணு கொன்றதால், அவரை ஏழுமுறை மனிதனாக பூமியில் பிறக்கும் படி சுக்கிராச்சாரியார் சபித்தார். இதனால் தத்தாத்ரேயர், பரசுராமர், இராமர், வியாசர், கிருட்டிணன், உபேந்திரன், கல்கி முதலிய சப்த அவதாரங்களை விட்டுணு எடுத்ததாக இதில் கூறப்படுகிறது.
# விஷ்ணு

## விட்டுணுவின் அவதாரங்கள்

### அக்கினி புராணம்

விட்டுணுவும் இலட்சுமியும் பாற்கடலில் தனித்திருக்கும் வேளையில் சனகாதி முனிவர்கள் விட்டுணுவைக் காண வந்தார்கள். அவர்களை செயன், விசயன் எனும் இரு வாயிற்காவலர்களும் தடுத்தனர். இறைவனின் தரிசனத்திற்கு வந்த தங்களைத் தடுத்தமையால் கோபம் கொண்ட முனிவர்கள் வாயிற்காவலர்களைக் கொடூர அசுரர்களாகப் பிறக்கும்படி சாபமிட்டனர். இதையறிந்த விட்டுணு தன்னுடைய வாயிற்காவலர்கள் அரக்கர்களாகப் பிறக்கும் போது, அவர்களை ஆட்கொள்ள தசாவதாரம் எடுத்ததாகக் காரணம் சொல்லப்படுகிறது.  
பத்து அவதாரங்கள் அல்லது தசாவதாரங்கள் என்று கூறப்படுவன:  
1. மச்ச அவதாரம்
1. கூர்ம அவதாரம்
1. வராக அவதாரம்
1. நரசிம்ம அவதாரம்
1. வாமண அவதாரம்
1. பரசுராம அவதாரம்
1. இராம அவதாரம்
1. பலராம அவதாரம்
1. கிருட்டிண அவதாரம்
1. கல்கி அவதாரம்  
பௌத்த மதத்தினை தோற்றுவித்தவரான கௌதம புத்தரும் விட்டிணுவின் தசாவதாரங்களில் ஒருவராகக் கருதப்படுகிறார். மேலும் திருபாற்கடலை கடையும் போது அசுரர்களை மயக்கிய தேவி மோகினியும் மகாவிட்டுணுவின் அவதாரங்களில் ஒன்றாகவே கருதப்படுகிறது. இதுகுறித்து புராணங்களிலும் செய்திகளுள்ளது. அத்துடன் மகாபலிபுரத்தில் அரியரன் சிற்பத்தின் மேல் உள்ள கல்வெட்டொன்றில் தசாவதாரம் குறித்து கீழ்க்கண்ட வடமொழி சுலோகம் எழுதப்பெற்றுள்ளது. இவற்றில் 105 தலங்கள் இந்தியாவிலும், ஒன்று நேபாளிலும் உள்ளன. கடைசியாக உள்ள இரு தலங்கள் இவ்வுலகில் இல்லை  
:மத்சய கூர்ம வராஹஸ்ச நாரசிம்மஸ்ச வாமணஹ
:ராமோ ராமஸ்ச ராமாஸ்ச **புத்தக்** கல்கீ தசாஸ்மிருதா:  
(ஆனால் வைணவ நூல்களில் புத்தர் குறித்த குறிப்புகள் இல்லை.)  
**சிரீ மத் பாகவதம்**  
இதில் பகவான் விட்டுணு மொத்தம் 24 அவதாரங்கள் எடுத்ததாக கூறப்படுகிறது. அவை:
1.சனகாதி முனிவர்கள்
2.ஆதிபுருட அவதாரம்
3.வராக அவதாரம்
4.நாரத அவதாரம்
5.நரநாரயண அவதாரம்
6.கபில அவதாரம்
7.யக்ஞ அவதாரம்
8.ரிசபதேவ அவதாரம்
9.பிருது அவதாரம்
10.அயக்கிரீவ அவதாரம்
11.அம்ச அவதாரம்
12.வியாச அவதாரம்
13.மச்ச அவதாரம்
14.கூர்ம அவதாரம்
15.தன்வந்திரி அவதாரம்
16.மோகினி அவதாரம்
17.நரசிம்ம அவதாரம்
18.வாமன அவதாரம்
19.பரசுராம அவதாரம்
20.ராம அவதாரம்
21.தத்தாத்ரேய அவதாரம்
22.பலராம கிருட்டிண அவதாரம்
23.புத்த அவதாரம்
24.கல்கி அவதாரம்
# விஷ்ணு

## கடவுளுடனான உறவு

இந்துக் கடவுளும் சிவனின் மனைவியுமான பார்வதி தேவியின் சகோதரனாக விட்டுணு கூறப்படுகிறார். விட்டுணுவின் கண்ணீரில் இருந்து தோன்றிய வள்ளி மற்றும் தெய்வானையை சிவன்-பார்வதி மைந்தனான முருகப்பெருமான் மணந்து விட்டுணுவின் மருமகன் ஆனார். மேலும் பிரம்ம தேவனை தன் நாபியிலிந்து படைத்து அவருக்கு தந்தையானவர். மேலும் பிரம்மனால் சிவன் படைக்கப்பட்டதால் சிவனுக்கு தாத்தா ஆகிறார் விட்டுணு.  
தேவர்களும், அசுரர்களும் பாற்கடலைக் கடைந்து அமுதம் பெற்றப் பின்பு, அமுதத்தினை அசுரர்கள் அருந்தினால் சாகாவரம் பெற்றவர்களாக ஆகிவிடுவார்கள் எனப் பயந்த தேவர்கள், விட்டுணுவிடம் வேண்டினர். விட்டுணு மோகினி என்னும் பெண் அவதாரமெடுத்து அசுரர்களை மயக்கி, தேவர்களுக்கு மட்டும் அமுதம் கிடைக்கப்பெறச் செய்தார்.
# விஷ்ணு

## விட்டுணு நாமாவளி

விட்டுணு நாமாவளி என்பது திருமாலின் வேறுபட்ட பெயர்களின் தொகுப்பாகும். *நாம ஆவளி* என்பதற்கு பெயர்களின் வரிசை என்று பொருளாகும். கோவிந்த நாமாவளி, சத்யநாராயண அட்டோத்திர சதநாமாவளி, விட்டுணு சகசுரநாமம் அவற்றில் குறிப்பிடத்தக்கன. இதில் விட்டுணு சகசுரநாமம் வைணவத்தலங்களில் மந்திரமாக மூலவரின் முன் மட்டுமல்லாது பெரும்பான்மையானோரால் தினமும் இல்லத்திலும் ஓதப்படுவதாக உள்ளது.
# விஷ்ணு

## விட்டுணுவிற்கு அனுட்டிக்கும் விரதங்கள்

உலகத்தில் உள்ள வைணவர்கள் பொதுவாக இருபத்து நான்கு ஏகாதசி விரதங்களை கடைபிடிக்கின்றனர். இவ்விரதங்களைப் கடைபிடித்து திருமாலின் அருளை பெற்று நீங்காத செல்வம் பெறலாம்.
| பக்ஷம். | மாதம் | விரதத்தின் பெயர் | பலன் |  |
| --- | --- | --- | --- | --- |
| சுக்ல | சித்திரை | காமதா | நினைத்த காரியம் நடக்கும் |  |
| கிருட்டிண | சித்திரை | பாப மோசனிகா | பாபங்கள் அகலும் |  |
| சுக்ல | வைகாசி | மோகினி | பாவம் நீங்கும் |  |
| கிருட்டிண | வைகாசி | வருதிந் | பிரம்மகத்தி தோசம் நீங்கும் (சிவன், பிரம்மன் தலையை அறுத்த தோசம் நீங்கிய நாள்) |  |
| சுக்ல | ஆனி | நிர்சலா (பீம) | எல்லா ஏகாதசி பலனும் உண்டு (நீர் அருந்தக் கூடாது - பூமியில் நீர் குறைந்து இருக்கும் நாள்) |  |
| கிருட்டிண | ஆனி | அபார | குரு நிந்தனை, பொய் சாட்சி போன்றவை அகலும் |  |
| சுக்ல | ஆடி | சயிநீ | தெய்வ சிந்தனை அதிகமாகும் - திரிவிக்கிரமனாய்த் தோன்றி, பின் பாற்கடலில் சயனித்த நாள் (பெயர்க் காரணம்) |  |
| கிருட்டிண | ஆடி | யோகினீ | நோய் நீங்கும் (குபேரன் பணியாளன் ஏமநாதன் விரதம் இருந்து குட்ட நோய் நீங்கிய நாள்) |  |
| சுக்ல | ஆவணி | புத்ரசா | புத்ர பாக்கியம் கிடைக்கும் |  |
| கிருட்டிண | ஆவணி | சாமிகா | விருப்பங்கள் நிறைவேறும் |  |
| சுக்ல | புரட்டாசி | பத்மநாபா | பஞ்சம் நீங்கும் |  |
| கிருட்டிண | புரட்டாசி | அசா | இழந்ததைப் பெறலாம் - அரிச்சந்திரன் விரதம் இருந்த நாள் |  |
| சுக்ல | ஐப்பசி | பாபாங்குசா | கங்கையில் நீராடிய பலன் கிடைக்கும், பாபங்கள் அகலும் |  |
| கிருட்டிண | ஐப்பசி | இந்திரா | பித்ருக்கள் நற்கதி பெறுவர் |  |
| சுக்ல | கார்த்திகை | ப்ரபோதின் | பொதுவாக உயர்ந்த நன்மைகள் உண்டாகும் |  |
| கிருட்டிண | கார்த்திகை | ரமா | உயர்ந்த பதவி, வைகுண்ட பதவி கிடைக்கும் |  |
| சுக்ல | மார்கழி | மோட்ச | வைகுண்டம் கிடைக்கும் |  |
| கிருட்டிண | மார்கழி | உற்பத்தி | சகல பாக்கியங்களும் கிடைக்கும். |  |
| சுக்ல | தை | புத்ரதா | புத்ர பாக்கியம் கிடைக்கும் (சுகேதுமான் விரதம் இருந்து பிள்ளைகள் பெற்றான்) |  |
| கிருட்டிண | தை | சபலா | பாப நிவர்த்தி (உலும்பகன் மோட்சம்) |  |
| சுக்ல | மாசி | செயா | பேய்க்கும் மோட்சம் உண்டு (மால்யவான் பேயான சாபத்தில் இருந்து விடுதலை பெற்றான்). |  |
| கிருட்டிண | மாசி | செட்திலா | அன்ன தானத்திற்கு ஏற்றது. |  |
| சுக்ல | பங்குனி | ஆமலதீ | கோதானம் செய்ய ஏற்றது. |  |
| கிருட்டிண | பங்குனி | விசயா | இராமர் சீதையை மீட்க, பகதாப்யர் எனும் முனிவரின் உபதேசப்படி, விரடம் இருந்த நாள். |  |
| சுக்ல / கிருட்டிண | (சில வருடங்களில் மட்டும்) | கமலா | மகாலட்சுமித் தாயாரின் அருள் கிடைக்கும். | } |
# விஷ்ணு

## விட்டுணுவின் மற்ற விரதங்கள்

ஏகாதசி விரதத்தை தவிர்த்து மற்றபடி வைணவர்கள் ஒவ்வொரு பௌர்ணமி அன்றும் சத்ய நாராயண விரதம் மேற்கொள்வர். இதை தவிர்த்து நரசிம்ம விரதம், இராம நவமி விரதம் போன்ற விரதங்களை விட்டுணுவின் அந்தந்த அவதார செயந்தி அன்று மேற்கொள்வர் .
# விஷ்ணு

## விட்டுணுவிற்கு கொண்டாடும் பண்டிகைகள்

கிருட்டிணரும் சத்யபாமாவும் நரகாசுரனை அழித்ததால் தீபாவளிப் பண்டிகையையும், வராக செயந்தி, மத்சய செயந்தி, சுதர்சன செயந்தி, கூர்ம செயந்தி, வாமன செயந்தி, கிருட்டிண செயந்தி (சிரீ செயந்தி), சிரீ ராம நவமி, அயக்ரீவ செயந்தி, நரசிம்ம செயந்தி, போன்ற தினங்களில் விட்டுணுவை வழிபட்டு பக்தர்கள் மகிழ்வர்.
# விஷ்ணு

## விட்டுணுவின் சிறப்புத் தலங்கள்

ஆழ்வார்கள் மங்களாசாசனம் செய்த நூற்றெட்டு வைணவ திவ்விய தேசங்கள், அபிமான தலங்கள், பத்ராச்சலம், பூரி செகந்நாதர் திருக்கோவில், திருவயோதி, மதுரா , துவாரகை, திருவரங்கபட்டணம் , போன்ற தலங்கள் மிகவும் சிறப்பிடம் பெற்ற விட்டுணுவின் ஆலயங்கள் ஆகும்.
# விஷ்ணு

## நாலாயிர திவ்யப் பிரபந்தம்

பன்னிரு ஆழ்வார்கள் அருளிச் செய்த நாலாயிர திவ்யப் பிரபந்தம் உலகெங்கும், தமிழ் பேசாத ஊர்கள் , நாடுகளிலும் கூட விட்டுணுவிற்கு விண்ணப்பிக்கப் படுகிறது.
# விஷ்ணு

## நாலாயிர திவ்யப் பிரபந்தம்

### விட்டுணுவின் ஆயிரம் பெயர்கள்

விட்டுணுவின் ஆயிரம் பெயர்களை கோர்வையாக ஒருங்கினைத்து விட்டுணு சகசுரநாமம் என்ற தொகுப்பாக விசாயர் அருளியுள்ளார். இது விட்டுணு சகசுர நாமாவளி என்ற பெயரிலும் அழைக்கப்பெறுகிறது. மகாபாரதத்தில் பீசுமர் யுதிட்டிரனுக்கு போர்க்களத்தில் விட்டுணுவின் பெயர்களைக் கூறுவதாக அப்பகுதி அமைந்துள்ளது. ச.கேசவன் என்பவர் அப்பகுதியை தமிழில் எழுதியுள்ளார். இவ்வாறான நாமாவளிகளுக்கு உரை எழுதுவது பாசியம் என்று அழைக்கப்பெறுகிறது. விட்டுணு சகசுரநாமத்திற்கு ஆதிசங்கரரால் உரையெழுதப்பெற்றது என்ற நம்பிக்கையுள்ளது.  
இந்த விட்டுணு சகசுரநாமத்தினை நூறு பேர் ஒரே சமயத்தில் வாசிப்பதை விட்டுணு சகசுரநாம லட்சார்ச்சனை என்கிறார்கள். இது வைணவத் தலங்களில் விட்டுணு சகசுரநாம பாராயணம் லட்சார்ச்சனை விழா என்ற பெயரில் நடைபெறுகிறது.
# விஷ்ணு

## காண்க

- வைணவ சமயம்
- ஆழ்வார்கள்
# செய்யுளியல்

செய்யுளியல் என்பது யாப்பருங்கல விருத்தி, யாப்பருங்கலக் காரிகை உரை, ஆகியவற்றில் மேற்கோளாகத் தரப்பட்டுள்ள ஒரு நூல். இதன் காலம் 9 ஆம் நூற்றாண்டு எனக் கொள்ளப்படுகிறது. அரை நூல்கள் அதன் ஆசிரியரைச் செய்யுளியலுடையார் எனக் குறிப்பிடுகிறது. இந்த நூல் தொல்காப்பிய யாப்பிலக்கணத்தைப் பின்பற்றி எழுந்த இலக்கண நூல் எனத் தெரிகிறது.  
இந்த நூலில் இலக்கண நூற்பாக்களும், மேற்கோள் பாடல்களும் இருந்திருக்கின்றன.